All Black Ardie, dra jou mondskerm! | Netwerk24
Kyk net daai klappers! Ardie Savea wys sy tande gedurende verlede naweek se toets tussen die All Blacks en die Wallabies in Auckland. Dis Beauden Barrett wat die losvoorspeler so lekker omhels en regs is Shannon Frizell. Foto: Getty Images
Die losvoorspeler Ardie Savea sal aan die Nieu-Seelandse rugbybase moet verduidelik waarom hy nie verlede naweek 'n mondskerm in die All Blacks se Bledisloebekertoets teen die Wallabies in Auckland gedra het nie.
Dié ooreenkoms met spelers is ingestel om mediese koste te beveg en ook om die spelers teen mondbeserings te beskerm.
Savea is egter volgens Stuff.co.nz 'n gewoonte-oortreder van die reël. Sy breë, mondskermlose glimlag is die afgelope jare gereeld op die veld gesien.
Hy is al in 2013 gedurende 'n provinsiale wedstryd deur 'n skeidsregter van die veld gestuur om 'n mondskerm te gaan haal.
Drie jaar later was hy in die sop omdat hy weer nie 'n mondskerm gedurende die All Blacks se toetsreeks teen Wallis gedra het nie.
Savea is tans met spesiale verlof omdat sy vrou Saskia hul tweede kind verwag. – Sportredaksie
Meer oor: Bokke | Ardie Savea | Toetsrugby | Springbokke | Wallabies | All Blacks | Bledisloebeker | Rugbykampioenkap